b'\n_START_ARTICLE_\nMaserati 4CLT\n_START_SECTION_\n4CLT/48 Sanremo\n_START_PARAGRAPH_\nPrva razli\xc4\x8dica dirkalnika 4CLT je poimenovana po prvo dirki na kateri je nastopil, dirki za Veliko nagrado San Rema v sezoni 1948. Ime se je prijelo predvsem, ker je Alberto Ascari \xc5\xbee na debiju dirkalnika tudi zmagal. Nato je do konca sezone Luigi Villoresi dosegel \xc5\xa1e \xc5\xa1tiri zmage na pomembnej\xc5\xa1ih dirkah, tudi na dirki najvi\xc5\xa1jega ranga Grandes \xc3\x89preuves za Veliko nagrado Velike Britanije. Nato ga je nadomestila razli\xc4\x8dica 4CLT/49, kljub temu pa je Louis Chiron z dirkalnikom 4CLT/48 dosegel najbolj\xc5\xa1o uvrstitev Maseratijevih dirkalnikov na prvenstvenih dirkah Formule 1 v sezoni 1950, ko je dosegel tretje mesto na dirki za Veliko nagrado Monaka. Zadnji\xc4\x8d je bil dirkalnik v Formuli 1 uporabljen na dirki za Veliko nagrado Italije v sezoni 1955, ko se mo\xc5\xa1tvu Arzani-Volpini s predelanim dirkalnikom ni uspelo kvalificirati na dirko.\n_START_SECTION_\n4CLT/49\n_START_PARAGRAPH_\n4CLT/49 ima malce spremenjene zavorne dirke, hladilni sistem, razporeditev ro\xc4\x8dic v cockpitu in rezervoar za olje. Triu Ascari, Villoresi in Parnell sta se pridru\xc5\xbeila \xc5\xa1e Juan Manuel Fangio in Toulo de Graffenried, peterica pa je zmagal kar na devetih od prvih petnajstih dirk v sezoni 1949, tudi na dirki najvi\xc5\xa1jega ranga Grandes \xc3\x89preuves za Veliko nagrado Velike Britanije, kjer je zmagal de Graffenried. Toda v drugem delu sezone so dosegli le \xc5\xa1e tri zmage, saj so ve\xc4\x8dino zmag pobrali izbolj\xc5\xa1ani dirkalniki Ferrarija in Talbota. Dirkalnik 4CLT/49 je bil tudi tovarni\xc5\xa1ko predelan, da je imel lahko vgrajen mo\xc4\x8dnej\xc5\xa1i motor OSCA.'